# *Projekts*

*LATVIJAS REPUBLIKAS MINISTRU KABINETS*

201\_\_.gada \_\_\_.\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_\_ \_\_.§)

**Noteikumi par publisko iepirkumu līgumcenu robežvērtībām**

Izdoti saskaņā ar

Publisko iepirkumu likuma 12. pantu un

Sabiedrisko pakalpojumu sniedzēju iepirkumu likuma 15. pantu

1. Noteikumi nosaka publisko iepirkumu līgumcenu robežvērtības, pamatojoties uz Eiropas Savienības starptautiskajām saistībām attiecībā uz līgumcenu robežvērtībām, kas jāievēro pasūtītājam un sabiedrisko pakalpojumu sniedzējam.

2. Līgumcenu robežvērtības atbilstoši Publisko iepirkumu likumam ir šādas:

2.1. 5. pantā, 8. panta vienpadsmitajā daļā, 33. pantā, 34. panta otrajā un trešajā daļā, 35. panta ceturtajā daļā, 47. panta trešajā daļā, 48. panta trešajā daļā, 55. panta pirmajā daļā, 60. panta desmitajā daļā, 61. panta piektās daļas 1.punktā, 73. panta trešās daļas 2. punkta "a" apakšpunktā, 74. panta pirmās daļas 2., 5. un 6. punktā minētajā gadījumā – 5 225 000 *euro* publiskiem būvdarbu līgumiem un 135 000 *euro* publiskiem piegādes un publiskiem pakalpojumu līgumiem;

2.2. 6. panta pirmās daļas 1. punktā minētajā gadījumā – 5 225 000 *euro*;

2.3. 6. panta pirmās daļas 2. punktā minētajā gadījumā – 209 000 *euro*.

3. Līgumcenu robežas atbilstoši Sabiedrisko pakalpojumu sniedzēju iepirkumu likumam ir šādas:

3.1. 8. panta trešajā daļā, 13. panta otrajā un ceturtajā daļā, 14. panta sestajā daļā un septītajā daļā, 65. panta desmitajā daļā, 77. panta trešās daļas 2. punkta "a" apakšpunktā, 78. panta pirmās daļas 2., 5. un 6.punktā minētajā gadījumā - 5 225 000 *euro* būvdarbu līgumiem un 418 000 *euro* piegādes un pakalpojumu līgumiem;

3.2. 13. panta piektajā daļā minētajā gadījumā – 1 000 000 *euro*;

3.3. 40. panta otrajā daļā un 41. panta ceturtajā daļā minētajā gadījumā – 1 000 000 *euro* sociālo un citu īpašo pakalpojumu līgumiem, kas tiek slēgti Sabiedrisko pakalpojumu sniedzēju iepirkumu likuma 13. panta piektajā daļā paredzētajā kārtībā, 418 000 *euro –* pārējo piegādes un pakalpojumu līgumiem un 5 225 000 *euro -* būvdarbu līgumiem.

4. Noteikumi stājas spēkā 2017.gada 1.martā.

5. Noteikumu 3.punktu piemēro no 2017.gada 1.aprīļa.

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2014. gada 26. februāra direktīvas 2014/24/ES par publisko iepirkumu un ar ko atceļ Direktīvu 2004/18/EK;

2) Eiropas Parlamenta un Padomes 2012. gada 25. oktobra direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK prasības attiecībā uz valsts veiktajiem preču un pakalpojumu iepirkumiem;

3) Eiropas Parlamenta un Padomes 2014. gada 26. februāra direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK.

Ministru prezidents M. Kučinskis

Finanšu ministre D. Reizniece-Ozola

Iesniedzējs:

Finanšu ministrijas valsts sekretāre B. Bāne

2017.01.10. 8:36:53 431

A.Irmeja

67326701, agnese.irmeja@iub.gov.lv